ORGANIZAREA ŞI FUNCŢIONAREA SERVICIILOR DE URGENŢĂ DIN SĂNĂTATE ÎN UNELE STATE MEMBRE UE

INTRODUCERE
Serviciul medical de urgenţă (abreviat "EMS"
 în cele mai multe ţări) este un serviciu care oferă asistenţă medicală pre-spitalicească şi spitalicească pentru persoanele cu boli în faze acute sau victime ale unor accidente, transport la locul final de îngrijire, care poate fi departamentul de urgenţe al unui spital sau o altă unitate spitalicească.  Cele mai frecvente şi recunoscute de tipuri de EMS sunt serviciile de ambulanţă, fără a fi exclusive în domeniu
. 
[image: image1.wmf]
În cele mai multe state, EMS este apelat de către persoane particulare sau de către autorităţi, prin intermediul unui număr de telefon de urgenţă care le pune în contact cu centrul de control pentru urgenţe, care are misiunea de a coordona resursele cele mai adecvate pentru a face faţă situaţiei. 

Nivelurile de calificare deţinute de membrii unui serviciu medical de urgenţă  diferă, de la conducătorii ambulanţelor, care nu au pregătire medicală sau au un certificat de bază pentru servicii de urgenţă, până la medici sau paramedici
.
Furnizorii de servicii medicale de urgenţă
În funcţie de ţară, zonă sau de necesităţi clinice, serviciile medicale de urgenţă pot fi furnizate de unul (sau mai mulţi) operatori. Unele state reglementează strict aceste organisme, organizarea şi funcţionarea lor, în timp ce altele permit diferenţe destul de mari între tipurile de operator.

1. Serviciile medicale de urgenţă ale statului  - operează separat sau în paralel cu serviciile de pompieri şi de poliţie dintr-o zonă/regiune, fiind finanţate de către administraţia locală sau naţională. În unele ţări, aceste servicii pot fi găsite îndeosebi în marile oraşe, în timp ce în ţări precum Marea Britanie, aproape toate ambulanţele de urgenţă fac parte din Serviciul Naţional de Sănătate (NHS).
2. Serviciile de pompieri sau poliţie – în mai multe state (SUA, Franţa, Germania, Japonia) ambulanţele operează în cadrul serviciilor locale de pompieri sau poliţie, acest caz fiind specific în mod deosebit zonelor rurale, unde nu se justifică, din punct de vedere financiar, menţinerea unor servicii separate. 
3. Organizaţiile de voluntari – unele organizaţii caritabile sau societăţi non-profit îşi desfăşoară activitatea pe ambulanţe, atât pentru a rezolva situaţiile de urgenţă, cât şi pentru transportul pacienţilor la punctele finale de îngrijire, acţionând similar companiilor de pompieri voluntari sau altor organizaţii publice sau private. 
Există, de asemenea, organizaţii de caritate care se concentrează pe furnizarea de ambulanţe pentru comunitate, sau pe monitorizarea unor evenimente private din punctual de vedere al securităţii medicale. Crucea Roşie oferă acest serviciu în multe ţări din lume pe bază de voluntariat, la fel ca şi alte câteva organizaţii mai mici, cum ar fi Ambulanţa St John. În unele ţări, aceste ambulanţe voluntare pot completa echipajele de ambulanţă în timpul unor situaţii de urgenţă.
4. Serviciile private de ambulanţă – sunt societăţi comerciale care acţionează pe bază de contract cu administraţiile publice locale sau de la nivel naţional. Multe dintre acestea asigură doar transportul pacienţilor, dar pot, de asemenea, asigura un “al doilea nivel” de răspuns la situaţiile de urgenţă, în condiţiile în care serviciile de urgenţă nu pot face faţă solicitărilor.
5. Serviciile complexe de asigurare a urgenţelor – agenţii pentru servicii de urgenţă complete, obişnuite pentru aeroporturi, mari colegii sau universităţi. Caracteristica lor esenţială este aceea că toţi membrii personalului sunt instruiţi nu numai în asistenţa de urgenţă, ci ca pompieri şi un ofiţer de pace. Ele pot fi, de 
asemenea, găsite în unele oraşe mai mici sau care nu au servicii distince de ambulanţă, pompieri şi poliţie. Multifuncţionalitatea lor le permite să facă faţă bugetelor limitate. 
6. Serviciile spitaliceşti de bază  - unele spitale pot oferi propriile servicii de ambulanţă, în beneficiul comunităţii.

BELGIA

Cadrul legislativ
Serviciile medicale de urgenţă belgiene (SMU) au fost puse în practică în anul 1956, cu ocazia epidemiei de poliomelită, responsabilitatea acestora revenind comunelor.
Înainte de anul 1956, Belgia a fost lipsită de un sistem federal, centralizat, pentru gestionarea ajutorului medical de urgenţă. Epidemia de poliomelită a pus problema proiectării unui sistem de răspuns urgent pentru asemenea situaţii, respective Serviciul Naţional de Urgenţă. Acest sistem a fost, în principal, destinat organizării transportului persoanelor fizice cu probleme respiratorii
. 
În 1958, legiuitorul a definit responsabilităţile comisiilor de asistenţă publică  (C.A.P., în prezent C.P.A.S.). Din 1958, pe baza diferitelor iniţiative, publice şi private, a fost organizat un sistem naţional unificat de răspuns la situaţiile de urgenţe medicale. 

Legea pentru Asistenţa Medicală de Urgenţă din 8 iulie 1964  descrie cadrul general pentru ajutorul medical de urgenţă, obligaţiile de prim ajutor, stabileşte mijloacele prin care se desfăşoară acesta şi crează primul sistem de apel unificat la nivel mondial
. Legea conţine, de asemenea, prevederi referitoare la îmbunătăţirea asistenţei de urgenţă în spaţiul public prin introducerea unei scheme unice de apel (recall), “intervenţie la faţa locului” şi problema transportului la spital. Asistenţa de urgenţă este definită ca sprijin imediat prin mijloace adaptate, acordat tuturor persoanelor  care necesită tratament medical de urgenţă pentru condiţii medicale rezultând din accidente, complicaţii survenite brusc în cazul unor boli cronice, printr-un sistem de apel unic care să asigure atât asistenţa imediată cât şi transportul la spital şi serviciile de spitalizare.

Responsabilităţile comunelor, stabilite prin legea din 1956, au fost transferate statului şi se rezumau în principal la transportul răniţilor sau persoanelor grav bolnave la unităţile spitaliceşti. Legea a fost modificată în numeroase rânduri. 
Prin Legea din 22 februarie 1998 a fost definit ajutorul medical de urgenţă ca ”acordarea imediată a îngrijirilor adecvate tuturor persoanelor a căror stare de sănătate, ca urmare a uni accident sau a unei maladii neaşteptate sau a complicaţiilor neaşteptate ale unei maladii, necesită o intervenţie urgentă, după solicitarea către sistemul unificat de apelare, prin care sunt asigurate îngrijirea, transportul şi găzduirea în cadrul unui serviciu spitalicesc adecvat”. 
Finaţarea şi costurile intervenţiilor de urgenţă
Sistemul funcţionează datorită unor legături asigurate în primul rând de persoanele care iau parte sau sunt martore ale unui accident şi care, în mod normal, trebuie să apeleze imediat centrul de prim-ajutor la numărul 100. Organizarea  acestor centre, care funcţionează dupa schema unică de apel, intră sub incidenţa Ministerului Afacerilor Interne. Ministerul Sanătăţii se ocupă de problemele legate de asistenţa medicală de urgenţă. Guvernul Federal suportă costurile organizării acestor centre de ajutor medical şi stabileşte standardele pe care trebuie să le satisfacă un departament pentru îngrijire medicală de urgenţă. Pe de altă parte, comunităţile sunt responsabile pentru acreditarea acestor departamente.

Funcţionarea centrelor de apel unificat este finanţată de către stat. Costurile intervenţiilor sunt suportate de către persoanele transportate. Serviciile de ambulanţă nu îşi pot stabili singure costurile prestaţiilor, tarifele fiind fixate prin decretul regal din 7 aprilie 1995 şi cuprind costul traiectoriei şi luarea în îngijire, ingrijirile acordate, însoţirea 
de către ambulanţier, costurile de exploatare ale ambulanţei şi materialului utilizat. În aceste tarife nu sunt incluse produsele prescrise de medic şi eventualele prestaţii ale medicului. Tarifele sunt indexate în fiecare an.  Tariful 100 depinde de numărul de km parcurşi, facturarea putând fi împărţită în cazul în care se transport mai multe persoane. 
În cazul în care facturile nu sunt plătite, medicii, unitatea SMUR sau serviciul de ambulanţă se pot adresa Fondului pentru Servicii Medicale de Urgenţă (Fonds d’Aide Médicale Urgente  - FAMU). FAMU este constituit prin legea din 8 iulie 1964 şi este finanţat prin contribuţiile societăţilor de asigurare (2/3) şi prin subsidii anuale ale statului (1/3).
Servicii participante
- Serviciul de incendii, pompieri (ambulanţe normale şi şoferi SMUR);
- Crucea Roşie belgiană (ambulanţe normale);
- Protecţia Civilă (ambulanţe normale);
- Unele servicii private de ambulanţă (ambulanţe normale cu şoferi puse la dispoziţia SMUR);
- Spitale agreate (servicii medicale de urgenţă, echipe medicale SMUR);
- Unele servicii private de elicoptere medicale.
În Belgia există două tipuri de ambulanţe: servicii organizate sau concedate de către autorităţile publice, servicii private pe baza unei convenţii cu statul. 

Serviciile de ambulanţă sunt agreate de către Ministerul Sănătăţii. 

Ambulanţa normală pentru primul ajutor este compusă din doi ambulanţieri cu brevet AMU şi se deplasează cu un vehicul dotat cu materialul necesar pentru a efectua transportul pacientului către un centru spitalicesc. Dacă este necesar, se poate face apel la trimiterea SMUR, pentru cazuri grave sau la trimiterea serviciilor pentru incendii, în cazuri de descarcerare, protecţie etc.

Unitatea SMUR este compusă din cel puţin un medic de urgenţă şi o infirmieră specializată, medicul fiind cel care preia controlul operaţiunilor de urgenţă la locul accidentului, putând dispune de toate mijoacele tehnice necesare.

Serviciile pentru incendii intervin cel mai des pentru evacuarea victimelor aflate în poziţii instabile, descarcerare, protecţie şi marcare a locului accidentului, efectuarea brancardajului în condiţii dificile.

În Belgia există şi 2 unităţi SMUR ”sateliţi experimentali” care sunt elicoptere medicalizate (unul cu baza la Gant, altul în Ardeni, la Bra-sur-Lienne)

În prezent se experimentează un nou tip de intervenţie, denumit PIT (Paramedical Intervention Team), finanţate de către stat; echipele sunt formate dintr-o infirmieră specializată şi doi ambulanţieri, care se deplasează cu ambulanţa şi intervin la locul accidentului în locul ambulanţei normale sau SMUR. Acest proiect vizează limitarea intervenţiei unui medic în condiţiile în care prezenţa acestuia nu este strict necesară.  
Fiecare serviciu mobil şi de reanimare este administrat de un spital/ o asociaţie de spitale şi pus în legatură permanentă cu departamentul de urgenţe al unui spital având acest profil. SMUR functioneaza 24/24; numărul lor se raportează la numărul de locuitori şi la densitatea populaţiei. Astfel, în 2007 funcţionau 79 unităţi SMUR recunoscute, dintre care 17 administrate de două sau mai multe spitale.

Centre de apel de urgenţă 

Numărul pentru urgenţe este 100 (vechiul număr 900), dublat prin numărul european 112
. Orice persoană care apelează acest număr trebuie să-şi decline identitatea, precizând locul, natura şi caracteristicile maladiei sau accidentului. Centrul 100 primeşte apelurile, evaluează ajutoarele necesare şi se deplasează la faţa 
locului; o ambulanţă normală este permanent mobilizată, iar în cazul în care este necesar, se poate trimite o unitate SMUR.

Prin Legea din 9 iulie 2004 se modifică complet gestionarea serviciilor de ajutor de urgenţă, prin crearea unei ”Agenţii a apelurilor pentru serviciile de urgenţă”, care regrupează apelurile la numerele 112, 100 şi 101 pentru servicii medicale de urgenţă, serviciile pentru incendii şi poliţie.
BULGARIA

Cadrul legislativ

Organizarea, finanţarea, structura şi operaţiunile specifice sistemului urgenţelor medicale este reglementat prin Legea Sănătăţii, Decretul K 25 din 4 noiembrie 1999 referitor la urgenţele medicale şi Regulile de procedură ale centrelor de urgenţă medicală.

Pregătirea şi specializarea medicilor şi personalului angajat în cadrul sistemului urgenţelor medicale este reglementată prin Decretul K 34 din 29 decembrie 2006 referitor la specializările din cadrul sistemului medical. 

Finanţare 

Sistemul urgenţelor medicale a fost organizat în Bulgaria în perioada 1994-1996 şi este finanţat prin bugetul de stat 
.

Cetăţenilor bulgari li se garantează un pachet de servicii medicale de bază prin bugetul Fondului Naţional de Asigurări de Sănătate, prin contribuţiile la asigurările de sănătate stabilite prin legea cu privire la asigurările de sănătate. În afara serviciilor medicale de bază primesc şi  servicii asociate cu ajutorul medical în caz de urgenţă, care sunt finanţate tot de la bugetul de stat. 

Organizarea şi funcţionarea serviciilor medicale de urgenţă 

Sistemul este structurat în 28 centre medicale de urgenţă corespunzătoare celor 28 regiuni ale ţării, 192 filiale, cu unităţi structurale în fiecare centru, al căror număr depinde de mărimea regiunii. Procesul începe cu primirea apelului, la sediul centrelor regionale de coordonare, care sunt situate în cele 28 de centre de urgenţă. Fiecare sediu regional de coordonare constituie centrul de monitorizare, care primeşte, se ocupă de apeluri şi de evaluarea necesităţii trimiterii echipelor de urgenţă. Numerele de apel de urgenţă sunt 150 sau numărul european 112. 
În ceea ce priveşte timpul de răspuns la un apel de urgenţă, acesta nu este reglementat la nivel naţional; în oraşele mari se preconizează ca acesta să se producă la un interval de 10-20 minute de la primirea apelului; în zonele rurale sau muntoase, depinde de relief şi climă. 

Sistemul de urgenţă dispune de 675 vehicule sanitare (ambulanţe) şi 350 ambulanţe speciale pentru transportul pacienţilor cu hemodializă cronică şi al presoanelor decedate în accidente care au avut loc în spaţiul public.

Centrele de apel de urgenţă

Centrele de apel de urgenţă organizează transportul urgent al pacienţilor de la locul accidentului la un centru spitalcesc cu servicii de urgenţă, transportul interspitalicesc, transportul pacienţilor cu hemodializă cronică de la domiciliul acestora la centrele de hemodializă şi înapoi.  În centrele de apel din Bulgaria sunt angajate 

7113 persoane; serviciile medicale sunt asigurate de către asistente, paramedici şi medici, organizaţi în echipe pregătite pentru reanimare şi urgenţe, la care se adaugă personalul nemedical – soferi – care, însă, au pregătirea necesară pentru a putea asista, la nevoie, personalul medical. 

Activitatea centrelor de urgenţă cuprinde şi răspunsul la situaţii excepţionale (dezastre, accidente industriale majore, accidente auto grave), cazuri în care se acţionează în cooperare cu Central Medical Naţional de Coordonare, Departamentul de Pompieri, poliţia, poliţia rutieră etc. 

 
FRANŢA
. 
Cadrul legislativ
Codul sănătăţii publice, art. L6111-1, L6111-2, L6112-1, L6112-2, L6112-5, L6112-6, L6141-4;
Codul general al colectivităţilor teritoriale;
Legea  nr 86-11 din  6 ianuarie 1986
 cu privire la ajutorul medical de urgenţă şi transporturile sanitare; 

 Legea 2004-811 din 13 august 2004 pentru modernizarea securităţii civile;

Decret nr. 87-1005 du 16 decembrie 1987 referitor la misiunile şi organizarea unităţilor participante la Serviciul de urgenţă medicală – SAMU;
Decizia nr. 2002-1179 din 19 decembrie 2002 a Autorităţii de Reglementare a Telecomunicaţiilor care stabileşte  obligaţia operatorilor de telecomunicaţii de a primi apelurile la Centrul 15 şi listele numerelor de urgenţă 
Servicii participante
În Franţa, serviciile medicale de urgenţă aparţin :
Ministerului Sănătăţii:

SAMU: Serviciul de ajutor medical de urgenţă, administraţie însărcinată cu coordonarea urgenţelor medicale şi recepţionarea apelurilor persoanelor particulare;

SMUR: Serviciul mobil de urgenţă şi reanimare, echipa mobilă a serviciului de urgenţă al unei unităţi spitaliceşti;

Asociaţiile medicilor urgentişti liber profesionişti (ex: SOS Médecins)

Medicii generalişti;

Ambulanţierii privaţi (care pot aparţine şi de Ministerul Transporturilor dar care au o diplomă emisă de Ministerul Sănătăţii)

Ministerului de Interne şi colectivităţilor regionale, departamentale şi locale:

- pompierii (cei din Paris şi pompierii marini din Marsilia sunt militari subordonaţi Ministerului Apărării, dar primesc şi voluntari civili, pe care îi formează şi îi evaluează şi care pot fi solicitaţi în caz de necesitate; în afară de cele două zone urbane mari, pompierii voluntari sunt mult mai numeroşi);

- vehiculele de prim ajutor şi de asistenţă a victimelor;

- voluntarii din diferite asociaţii, cele mai importante fiind Crucea Roşie sau Protecţia Civilă.

Misiunile SAMU, definite prin Codul Sănătăţii Publice constau în:

- preluarea şi direcţionarea apelurilor de urgenţă;

· asigurarea disponibilităţii mijloacelor de spitalizare publică sau privată, respectând libertatea de alegere a pacientului;

· organizarea transportul pacientului cu cele mai adaptate mijloace;

· organizarea spitalizării pacientului;

· participarea la elaborarea şi derularea planurilor de ajutor în cazul accidentelor care implică un număr mare de victime;

· asigurarea şcolarizării pentru medicina de urgenţă şi formarea personalului sanitar în tehnicile de urgenţă şi resuscitare.

Vehiculele utilizate în operaţiunile de urgenţă medicală sunt:
- ambulanţa privată cu un echipaj format din două persoane: un ambulanţier cu dipomă şi un auxiliar ambulanţier, cu cu formaţie generală pentru acordarea primului ajutor sau cu diplomă de ambulanţier auxiliar;
- vehicule de prim ajutor şi asistenţă a victimelor aparţinând pompierilor, cu un echipaj format din trei persoane specializate pentru acordarea primului ajutor;

- unităţi mobile spitaliceşti SMUR;
- ambulanţe;
- vehicule uşor medicalizate;
- elicoptere. 
Finanţarea serviciilor de urgenţă

Finanţarea serviciilor de urgenţă este împarţită după cum urmează: asistenţa de urgenţă în caz de accidente, răni grave sau boli ce pot pune în primejdie viaţa pacientului este acoperită din bugetul spitalului şi din fondurile companiilor de asigurări medicale, ca şi din contribuţiile la asigurările naţionale. Restul operaţiunilor desfăşurate de echipele de salvare, de asemenea vehiculele folosite în aceste cazuri sunt plătite de companiile de asigurări. În ce priveşte majoritatea serviciilor medicale, 70% din costuri sunt acoperite de companiile de asigurări, restul de  30% fiind achitate de pacient sau prin acoperirea  adiţională din asigurarea medicală. Pentru serviciile de salvare aeriene, 48 % din costuri sunt acoperite din bugetul spitalului care deţine elicopterul.
POLONIA

Întregul sistem de îngrijire medicală de urgenţă este reglementat prin Legea pentru Urgenţele Medicale de Stat din 8 septembrie 2006, care cuprinde toate informaţiile asupra personalului din sistemul urgenţelor medicale, competenţe, obligaţii şi responsabilităţi. 

Polonia nu beneficiază de o categorie specială de transport de urgenţă. Teoretic, ambulanţele din categoria “S” sunt destinate accidentelor foarte grave. Practic, atunci când toate ambulanţele “S” din zonă sunt ocupate, centrul de apel trebuie să trimită o ambulanţă de tip “P”.
La sfârşitul anului 2008, statul dispunea de 411 ambulanţe în regim 24/24, 7/7; împărţite în două categorii: cea clasica, categoria “P”- în număr de 800 - şi cea dispunând  de echipe de experţi, categoria “S” (Unitatea Mobilă pentru Îngrijire Intensivă) - 611
.  
Responsabilitatea organizării sistemului ambulatoriu este voievodatul, fiind stabilite prin lege o serie de condiţii minime de funcţionare: 

- media intervalului de transport până la pacient nu trebuie sa depăşească 8 minute în oraşe cu peste 10000 cetăţeni şi 15 minute în oraşe mici sau sate;

- timpul maxim de ajungere la pacient nu trebuie să depăşească 15 minute pentru oraşele cu peste 10000 locuitori şi 20 minute pentru oraşele mici sau sate.
Numărul centrelor de apel de urgenţă este stabilit de fiecare voievodat, pe baza legii din 2006 privind organizarea acestor centre. Voievodatul este responsabil de 
angajarea unui număr proporţional de furnizori de servicii medicale de urgenţă, care pot funcţiona în regim public sau privat. 

În asigurarea serviciilor medicale de urgenţă sunt implicate: serviciul de pompieri, poliţia, salvamontul şi alte servicii. 

SUEDIA
Întreaga populaţie a Suediei are acces egal la serviciile de sănătate, care sunt finaţate de către guvern şi puternic descentralizate; finanţarea primară se realizează prin taxele percepute de la consiliile locale şi municipalităţi. 

Sistemul de asistenţă medicală suedez este predominant public, cu 90 de spitale publice şi 950 clinici regionale de asistenţă medicală primară
. Asistenţa medicală de urgenţă este furnizată de spitale mari, iar urgenţele şi asistenţa primară sunt furnizate  de către clinici, sau de către medicii generalişti din clinicile regionale. Costurile asistenţei medicale sunt acoperite printr-un program naţional de asigurări de sănătate. În medie, există un medic pentru fiecare 300 de persoane, şi aproape două treimi din medici sunt specialişti. Suedia recunoaşte în prezent 62 de diferite specialităţi medicale. 
Înainte de 1980 serviciul de ambulanţă era privit ca un simplu serviciu de transport, care avea o capacitate limitată de a trata sau menţine pe drumul spre unitatea spitalicească funcţiile vitale ale pacienţilor. Cu timpul, importanţa tratamentului medical în interiorul ambulanţei a devenit o caracteristică a dezvoltării acesteia. Preluând experienţa SUA, s-a punctat pe ideea ”orei de aur” (ora critică pentru victimele unui accident). Într-o ţară ca Suedia, cu distanţe mari de transport, acest concept presupunea existenţa unei organizări prespitaliceşti extraordinare. 
În perioda anilor 80-90 au crescut competenţele de bază, antrenarea şi organizarea prespitalicească. În această perioadă s-a dezvoltat experienţa şi educarea personalului de pe ambulanţă. Cerinţele pentru înscrierea în Registrul Asistenţilor (Registred Nurse – R.N.) au crescut în anii 90, a fost un process destul de costisitor, dar în prezent aproape toate ambulanţele au un asistent specializat. 
Pentru aceste specializări au fost organizate protocoale şi programe noi: Advanced Trauma Life Support, (ATLS), Trauma Nurse Core Course (TNCC), aPrehospital Trauma Life Support (PHTLS).
Servicii participante
Centrele de apel de urgenţă
Pentru cei aproximativ 9 milioane de locuitori, distribuiţi pe o arie de 450 000 km2 există 21 centre de alarmă, unul în fiecare zonă sau regiune. La primirea telefonului de alarmă, centrul dispune resursele necesare  - de ambulanţă sau poliţie. Staful centrului de alarmă posedă cunoştinţe generale de medicină de urgenţă, dar trebuie să urmeze procedurile standard, ceea ce reduce riscul unor erori. 

Serviciul de salvare

Serviciul s-a dezvoltat din fosta brigadă de pompieri. Principala îndatorire este să securizeze zona împotriva hazardelor, pentru a preveni orice posibilă accidentare a  victimelor şi salvatorilor, pentru descarcerare şi curăţarea zonei de resturile accidentelor  sau de ulei/benzină. Printr-o decizie guvernamentală recentă,  serviciul de salvare este responsabil şi pentru activitatea de prevenire a prejudiciului în comunitatea locală într-un sens mai larg. Personalul serviciului de salvare are, de asemenea,  sarcina specială de a se ocupa de accidentele rutiere şi de a descoperi victimele acestora, având echipament special pentru descarcerare. Pentru serviciul de salvare din comunităţile mici, se apelează de multe ori la personal voluntar. Cei care fac parte din aceste servicii sunt obligaţi să facă 40 de ore de formare  în acordarea primului ajutor medical. 
Poliţia

Personalul poliţiei este responsabil pentru zonele avariate, în sensul asigurării condiţiilor de siguranţă a traficului. 
Serviciile de urgenţă şi de ambulanţă 

Un sistem de ambulanţă a fost operaţional în Suedia din anul 1983. Înainte de aceasta, apelurile de urenţă au fost gestionate de pompieri şi/sau personalul din departamentul de poliţie respectiv, care aveau o formare limitată în ceea ce priveşte furnizarea de asistenţă medicală prespitalicească. 
Trimiterea ambulanţelor este controlată de un centru de expediere regional, care poate coordona, de asemenea, şi apelurile pentru cazurile de incendii. Centrul din Stockholm este cel mai mare din Europa, sediul său se află la  30 metri sub oraş şi funcţioneză ca un centru de comandă în caz de dezastru. 
Personalul ambulanţelor este instruit în tehnicile de bază pentru primul ajutor, folosirea defibrilatorului etc. Pentru situaţii critice pot fi expediate ambulanţe speciale, cu o asistentă medicală cu formare suplimentară în anestezie, tehnici de resuscitare, menţinere cardiacă etc.  
Pe parcursul ultimilor 15 ani, serviciul de ambulanţă s-a mutat mai aproape de instituţiile medicale, de multe ori fiind localizate în staţiile de pompieri sau la întreprinzătorii privaţi.
În zonele rurale, ambulanţa este conectată la centrul medical local, de unde, de altfel, este recurtat personalul acesteia, acest lucru fiind  convenabil şi din punct de vedere economic, în special în zonele în care ambulanţele au doar câteva misiuni pe zi. 
Vehiculele de ambulanţă şi echipamentul 

Ambulanţe

  În Suedia sunt utilizate două tipuri de vehicule:

- ambulanţe mari sau microbuz cu şasiu pentru autocare;

- ambulanţe mici, montate pe şasiuri pentru autoturisme. 
În total sunt în uz circa 800 de ambulanţe de urgenţă, respectiv aproape una la 1000 locuitori, cele mai multe dintre ele având serviciu non stop 

La nivel naţional, se indică că o ambulanţă la sol poate ajunge la aproximativ 90 de sută din populaţie în termen de 30 de minute. În marile oraşe, timpul de răspuns este de circa 5-10 minute. Pentru unele zone rurale, distanţa medie pe misiune  este de aproximativ 150-200 km.
Echipamentul  de medicină generală într-o ambulanţă trebuie să îndeplinească
o specificaţie de bază standard, valabilă pentru toate ambulanţele suedeze şi permite tratamente medicale avansate,  tratament anti-şoc, asistate de ventilaţie, defibrilare etc


Elicoptere 

În unele zone, în special în partea de nord a  Suediei, serviciul de ambulanţă cu elicopterul este disponibil 24 de ore pe zi. Scopul acestui serviciu  este ca victimele să beneficieze de cele mai bune servicii medicale, cât mai curând posibil, pentru a putea fi stabilizate funcţiile vitale şi pentru a se asigura un transport sigur şi rapid la spital. Elicopterele sunt utilizate şi în oraşele mari, când trebuie depăşite problemele determinate de congestionarea traficului.
Un elicopter efectuează între  400 şi 1200 de misiuni anual, în funcţie de circumstanţele locale. Aproape jumătate  din populaţia suedeză are acces la serviciile furnizate de cele şapte elicoptere ambulanţă. 

UNGARIA
 În Ungaria
, lipsa departamentelor medicale de urgenţă specializate în spitale rezultă din funcţionarea unui serviciu de ambulanţă extrem de bine pregătit şi echipat, ideea centrală fiind acordarea asistenţei medicale de urgenţă la locul accidentului.  Serviciul de Ambulanţă şi Urgenţă  Maghiar (HNAES) - fondat în anul 1948 - este responsabil pentru operaţiunile de salvare şi transport al pacienţilor pe întreg teritorul ţării. Serviciul terestru este suplimentat prin facilităţi aeriene. Actualmente există 203 staţii de salvare şi 19 centre de expediere regionale. 
La centrul din Budapesta se primesc telefoanele pentru urgenţe la numărul  unic 104.  Contactul permanent intre aceste centre de expediere şi serviciul de ambulanţă se face prin sistem radio.

Cele mai avansate ambulanţe aparţin Unităţii de Îngrijire Intensivă Mobilă, în care acţionează un medic specialist în urgenţe şi un conducător auto, fiind echipate cu tot instrumentarul necesar urgenţelor medicale prespitaliceşti. Medicii posedă cunoştinţe avansate în domeniu, inclusive resuscitare cardiovasculară, ventilare, anestezie etc. 
Elicopterele de urgenţă sunt repartizate în şase districte (Budapesta, Balaton, Debreţin, Szghed, Pécs, Miskolc).
� Serviciile EMS sunt, uneori, denumite echipe de prim ajutor, echipe de salvare, echipe de ambulanţă, servicii de ambulanţă, corpuri de ambulante.


�- http://www.statemaster.com/encyclopedia/Emergency-medical-services#History


� Paramedicii sunt, de obicei, membri ai serviciului medical de urgenţă, care răspund situaţiilor de urgenţă medicală în mediul pre-spitalicesc, oferă tratament de urgenţă şi, după caz, asigură transportul pacientului la unitatea de îngrijire definitivă. 


� http://www.euro.who.int/__data/assets/pdf_file/0007/96442/E90059.pdf


� http://www.chrcitadelle.be/citadoc/urgences.pdf


� http://www.senate.be/www/?MIval=/publications/viewPubDoc&TID=50355774&LANG=fr


� http://www.senate.be/www/?MIval=/publications/viewPubDoc&TID=50355774&LANG=fr


� http://www.ambulancezorg.nl/NL/beleid/internationaal/Documents/Report%20Ambulancecare%20in%20Europe%20jan%202010.pdf


� Pentru anul 2008 bugetul acordat serviciilor medicale de urgenţă a fost de 38.347.500,00  €


� http://www.samu-de-france.fr/en/news/front/afficher/rescue_services_in_europe_france-ref/?id_actu=170


� http://www.mz.gov.pl/wwwmz/index


�http://www.ambulancezorg.nl/NL/beleid/internationaal/Documents/Report%20Ambulancecare%20in%20Europe%20jan%202010.pdf


� Emergency Medicine in Sweden, Sadock J, Arnhjort T, Malmquist P, Aujalay N


From the Department of Emergency Medicine, Stockholm South Hospital, Sweden.











� http://www.mentok.hu/page.php?newmenuid=6

